**NOTA DE ARGUMENTARE**

**La proiectul hotărîrii Guvernului pentru aprobarea Reglementării**

**tehnice „Compatibilitate electromagnetică a echipamentelor”**

Prezentul proiect de Hotărîre de Guvern este elaborat în vederea armonizării cadrului normativ cu prevederile Directivei 2014/30/UE a Parlamentului European şi a Consiliului din 26 februarie 2014 privind armonizarea legislaţiilor statelor membre cu privire la compatibilitatea electromagnetică (reformare).

Proiectul Hotărîrii Guvernului în cauză vine să îndeplinească o parte din angajamentele asumate de Republica Moldova în procesul de armonizare cu acquis-ul comunitar prin realizarea „Planului Naţional de Acţiuni pentru implementarea Acordului de Asociere RM-UE pentru anii 2014-2016, aprobat prin Hotărîrea Guvernului nr. 808 din 07.10.2014 şi prevederile Legii nr. 235 din 1 decembrie 2011 privind activităţile de acreditare şi de evaluare a conformităţii (Anexa nr. 3).

Proiectul Reglementării tehnice stabileşte cerinţe ce se aplică aparatelor şi echipamentelor susceptibil de a produce perturbaţii electromagnetice sau a cărui funcţionare este susceptibilă de a afecta astfel de perturbaţii, drept exemplu se poate de menţionat echipamente de joasă tensiune, întrerupătoare automate de curent, receptoare de radiodifuziune şi televiziune etc. Prevederile reglementării tehnice în cauză impun conformitatea echipamentelor cu cerinţele esenţiale.

Prezenta Reglementare tehnică stabileşte procedurile de evaluare a conformităţii compatibilităţii electromagnetice a echipamentelor pe care trebuie să le respecte producătorii acestora. Reglementarea tehnică nu va afecta utilizarea echipamentelor care deja sunt în exploatare pe teritoriul Republicii Moldova.

Producătorii vor efectua evaluarea conformităţii de către organismele de evaluare a conformităţii notificate sau recunoscute, care vor respecta cerinţele reglementării tehnice în cauză. Facilitarea introducerii pe piaţă şi darea în folosinţă a aparatelor va fi asigurată prin recunoaşterea marcajului de conformitate ”CE”

Proiectul reglementării tehnice şi nota informativă sunt plasate pe pagina web a Ministerului Economiei ([www.mec.gov.md](http://www.mec.gov.md)).

**Viceministru Valeriu TRIBOI**